ເຈົ້າໜ້າທີ່ຂັ້ນສູງ ສຫລ ຢືນຢັນ ການເພີ່ມ ຂໍ້ຈຳກັດ ຕໍ່ຄອມພິວເຕີ ທີ່ນຳຂຶ້ນເຮືອບິນ
10 ສະໜາມບິນ ໃນ 8 ປະເທດ ຢູ່ພາກຕາເວັນອອກກາງ ແລະ ອາຟຣິກາເໜືອ ແມ່ນຈະຕ້ອງເອົາເຄື່ອງ ອີເລັກໂທຣນິກ ຂະໜາດໃຫຍ່ກວ່າ ໂທລະສັບມືຖື ບັນຈຸໃສ່ຫີບເດີນທາງ ທີ່ຜ່ານການກວດສອບ.
ສະຫະລັດ ຈະຂະຫຍາຍການຫ້າມ ເອົາຄອມພິວເຕີ ເຂົ້າໄປໃນເຮືອບິນໂດຍສານ ອອກໄປຕື່ມ ໃນສະໜາມບິນແຫ່ງອື່ນໆ ສຳລັບ ຖ້ຽວບິນບາງສ່ວນ ທີ່ບິນມາຈາກ ພາກຕາເວັນອອກກາງ ແລະ ອາຟຣິກາ ໃນໄວໆນີ້ ອີງຕາມການຢືນຢັນ ໃນວັນພຸດ ວານນີ້ຂອງຫົວໜ້າກະຊວງຮັກສາຄວາມປອດໄພພາຍໃນສະຫະ ລັດ ຫຼື DHS ລັດຖະມົນຕີຂອງກະຊວງດັ່ງກ່າວ ທ່ານ John Kelly ໄດ້ບອກ ຄະນະກຳມະການ ສະພາສູງ ວ່າ ກະຊວງຮັກສາຄວາມປອດໄພພາຍໃນ ອາດຈະ  ທີ່ຈະໄດ້ຮັບ ຜົນກະທົບ ຈາກການຈຳກັດ ກ່ຽວກັບຄອມພິວເຕີ laptop ແລະ tablet ຍ້ອນຄວາມ ເປັນຫ່ວງວ່າ ພວກກໍ່ການຮ້າຍ ອາດແນເປົ້າໝາຍໃສ່ ການບິນພານິດ ດ້ວຍການລັກ ລອບເອົາວັດຖຸລະເບີດຊຸກເຊື່ອງໄວ້ໃນ ພວກເຄື່ອງອີເລັກໂທຣນິກ ຂະໜາດໃຫຍ່ ຄຳເຫັນຂອງທ່ານ Kelly ທີ່ກ່າວ ໃນລະຫວ່າງໃຫ້ການ ຢູ່ລັດຖະສະພາ ໃນວັນພຸດ ວານນີ້ ໄດ້ມີຂຶ້ນຫຼັງຈາກທີ່ໄດ້ມີຄຳເຫັນທີ່ຄ້າຍຄືກັນນີ້ ໂດຍໂຄສົກ ຂອງກະຊວງ DHS ທ່ານ David Lapan ຜູ້ທີ່ໄດ້ບອກໜັງສືພິມ USA Today ໃນມື້ກ່ອນນີ້ວ່າ ພວກທີ່ເດີນທາງໃນຖ້ຽວບິນເຂົ້າມາສະຫະລັດໂດຍກົງ ຈາກ 10 ສະໜາມບິນ ໃນ 8 ປະເທດ ຢູ່ພາກຕາເວັນອອກກາງ ແລະ ອາຟຣິກາເໜືອ ແມ່ນຈະຕ້ອງເອົາເຄື່ອງ ອີເລັກໂທຣນິກ ຂະໜາດໃຫຍ່ກວ່າ ໂທລະສັບມືຖື ບັນຈຸໃສ່ຫີບເດີນທາງ ທີ່ຜ່ານ ການກວດສອບ ສະຫະລັດ ໄດ້ປະກາດຫ້າມຢ່າງບໍ່ມີກຳນົດ ໃນການນຳເອົາເຄື່ອງອີເລັກໂທຣນິກ ເຂົ້າ ໄປໃນເຮືອບິນໂດຍສານ ໃນວັນທີ 21 ເດືອນມີນາ ຜ່ານມານີ້ ຫຼັງຈາກ ມີດຳລັດຝ່າຍ ບໍລິຫານ ທີ່ໄດ້ສົງຜົນກະທົບ ຕໍ່ພວກທີ່ເດີນທາງມາຈາກຂົງເຂດດຽວກັນນັ້ນ ໂດຍການ ເອົາສອງມາດຕະການນີ້ ໃນທັນທີທັນໃດ ກໍໄດ້ເກີດມີການຕຳນິວ່າ ລັດຖະບານ ທ່ານ ທຣຳ ໄດ້ຈຳແນກຕໍ່ບັນດາປະເທດ ທີ່ມີຊາວມຸສລິມເປັນສ່ວນໃຫຍ່ ທ່ານ Kelly ໄດ້ປະຕິເສດຕໍ່ຄຳຕຳນິນີ້ ເວລາທ່ານໃຫ້ການຕໍ່ສະພາ ໂດຍກ່າວວ່າ ທ່ານ ບໍ່ໄດ້ເປັນຜູ້ອອກມາດຕະການໃໝ່ນີ້ ທ່ານ Kelly ກ່າວຕື່ມວ່າ